અમદાવાદનાં દીપલભાઈ મોદી પોતાની ૧૦ વર્ષ જૂની માનતા પૂર્ણ કરવા માટે જઈ રહ્યાં છે. તા.૧૦મી જુલાઈએ તેઓ પ્રસ્થાન કરશે અને તા.૧૩મી જુલાઈ દર્શનની તારીખ આવી છે. આ અંગે દીપલભાઈએ જણાવ્યું કે, બાબા અમરનાથની અમારી માનતા હતી, તે પૂર્ણ કરવા જઈ રહ્યાં છીએ. આ ઉપરાંત, સૌથી મહત્ત્વની વાત એ છે કે, બાબા બર્ફાનીનો આદેશ થાય તો જ તેઓનાં દર્શન કરી શકાય છે. નહીંતર, તમે ગમે તેટલો પ્રયાસ કરો, અરે જમ્મુ પહોંચી પણ જાવ, પરંતુ કોઈપણ કુદરતી કે માનવસર્જિત કોઈપણ સ્થિતિ થાય તો પણ દર્શન કરી શકો નહીં. અમારી ત્યાં જવાની ઈચ્છા હતી, પરંતુ મેળ નહોતો પડતો. બાબા અમરનાથની કૃપા થતાં આ વર્ષે અમારા મિત્રો સાથે જઈ રહ્યાં છીએ.